ΓΡΑΠΤΗ ΕΡΩΤΗΣΗ P-2490/02

υποβολή: Giacomo Santini (PPE-DE) προς την Επιτροπή

(30 Αυγούστου 2002)

Θέμα: Η ιστορία της Ιταλίδας που είναι παντρεμένη με Τυνήσιο και δεν είναι ελεύθερη να επιστρέψει στην Ιταλία με τα παιδιά της

Ύστερα από τις τόσες ιστορίες γυναικώνπηκόων κρατών μελών της Ευρωπαϊκής Ένωσης που είναι παντρεμένες με πολίτες τρίτων χωρών, με τελευταία την ιστορία της Iris Moneta και της κόρης της Iman που κρατούνται από τον πατέρα της μικρής στη Συρία ο οποίος δεν θέλει να πάρει η μητέρα την κόρη της στην Ιταλία, έγινε γνωστή μία νέα περίπτωση που δεν έχει ακόμη επιλυθεί, η ιστορία της Ιταλίδας Claudia Adami, του Τυνήσιου συζύγου της, Afajed Garbouj, και των δύο θυγατέρων του ζεύγους, πέντε και ενάμισι ετών αντιστοίχως.

Η κυρία Adami μετέβη για θερινές διακοπές στην Τυνησία και αφού έφτασε στη χώρα αυτή με τη συναίνεση του συζύγου της, ο τελευταίος της κατέσχεσε το διαβατήριο εμποδίζοντάς την με τον τρόπο αυτό να φύγει με δική της θέληση από την χώρα.

Εξάλλου, η αστυνομία της Τυνησίας που επελήφθη του ζητήματος, απεφάνθη στην ουσίαπέρ του συζύγου και εμπόδισε την σύζυγο να φύγει με τις κόρες της από την χώρα και την ανάγκασε να παραμείνει σε περιορισμό σε δωμάτιο ξενοδοχείου της Τυνησίας.

Η Επιτροπή γνωρίζει σχετικά με την εξέλιξη της νέας αυτής κατάστασης πουποβαθμίζει τον ρόλο της γυναίκας στις τρίτες χώρες και περιορίζει την ελευθερία μίας κατοίκου της Ευρωπαϊκής Ενώσεως στην Τυνησία·

Λαμβάνοντας συν τοις άλλοιςπόψη τις διμερείς σχέσεις Ευρωπαϊκής Ενώσεως και Τυνησίας, ποια συγκεκριμένα μέτρα και στρατηγικές προτίθεται ναιοθετήσει η Επιτροπή για την άμεση επίλυση αυτής της δυσάρεστης ιστορίας και σε τι επιπέδου διαβήματα προτίθεται να προβεί η Επιτροπή απέναντι στην κυβέρνηση της Τυνησίας σε ό,τι αφορά το ανωτέρω ζήτημα·

Ποια μέτρα προτίθεται να λάβει η Επιτροπή έναντι των κυβερνήσεων τρίτων χωρών ώστε να αποτραπεί η επανάληψη παρόμοιων σοβαρών περιπτώσεων παραβίασης της ελευθερίας και των θεμελιωδών δικαιωμάτων του ανθρώπου, ανεξαρτήτως φυλής, θρησκείας, εθνικότητας και φύλου·

Απάντηση του κ. Patten εξ ονόματος της Επιτροπής

(4 Οκτωβρίου 2002)

Η Επιτροπή γνωρίζει τις δυσκολίες που ενδέχεται να προκύψουν λόγω του χωρισμού μικτών ζευγαριών με παιδιά, όταν στη χώρα της οποίαςπήκοος είναι ο πατέρας απαιτείται για την έξοδο των παιδιών από την επικράτειά της η άδεια του πατέρα.

Η Επιτροπή γνωρίζει την περίπτωση της κας Adami. Φαίνεται ότι στην προκειμένη περίπτωση οι αρχές και τα δικαστήρια της Τυνησίας κατέβαλαν προσπάθειες για την εξεύρεση μιας γρήγορης λύσης στο πρόβλημα, δεδομένου ότι οι σύζυγοι δεν μπορούσαν να το διευθετήσουν συναινετικά.

Εκτός από τη συγκεκριμένη αυτή περίπτωση, η Επιτροπή, κατά τη συνεδρίαση της ομάδας κοινωνικώνποθέσεων που συνήλθε στο πλαίσιο της συμφωνίας σύνδεσης στις 25 Ιουνίου 2002 στην Τύνιδα, εμμένει στη σημασία που αποδίδει στο μέλλον των παιδιών και γενικότερα στις αποφάσεις ευρωπαϊκών Δικαστηρίων σύμφωνα με τις οποίες το δικαίωμα επιμέλειας των παιδιών παραχωρείται σε έναν γονέα όταν δεν ασκείται και από δύο από κοινού.

Η Επιτροπή επωφελήθηκε επίσης από την ευκαιρία αυτή προκειμένου να ενθαρρύνει την Τυνησία να προσχωρήσει στη σύμβαση της Χάγης της 25ης Οκτωβρίου 1980 για τα αστικά θέματα της διεθνούς απαγωγής παιδιών, καθώς και στη σύμβαση της Χάγης της 19ης Οκτωβρίου 1996 σχετικά με τη διεθνή δικαιοδοσία, το εφαρμοστέο δίκαιο, την αναγνώριση, την εκτέλεση και τη συνεργασία σε θέματα γονικής μέριμνας και μέτρων προστασίας των παιδιών.

Οι αρχές της Τυνησίας επιβεβαίωσαν, με την ευκαιρία αυτή, ότι συμμερίζονται τις ανησυχίες των ευρωπαίων εκπροσώπων σχετικά με το μέλλον των παιδιών και τα οικογενειακά δράματα που ενδέχεται να διαδραματιστούν μεταξύ χωρισμένων μικτών ζευγαριών.